સાઉદી અરેબિયાનો ઇસ્લામિક જગત પર સીધો કાબૂ છે. મક્કા અને મદીના બંને પવિત્ર સ્થળના રખેવાળ તરીકે અંતે સાઉદીના રાજા સત્તા ધરાવે છે. એમ.બી.એસ. પહેલાં સાઉદી રાજનીતિજ્ઞ છે જેમણે તાજેતરમાં જ કીધું કે યહૂદી લોકોનો હક્ક છે કે તેમના પૂર્વજોની જમીન પર પોતાનો દેશ હોય. ઇઝરાયેલ-પેલેસ્ટાઇનની સમસ્યા અંગે પોતાના દેશની ‘બે-રાજ્ય’ના ઉકેલની વિચારસરણી આમ સ્પષ્ટ કરીને એમણે વર્લ્ડ મીડિયાની શાબાશી ઝીલી છે. અલબત્ત, આંખમાં કે આંતરડામાં ચાંદા પડ્યા હોય તેવા લોકોને નથી ગમ્યું. એમણે એવુંય કીધેલું કે અમારા દેશને જ્યૂઝ જોડે પ્રોબ્લેમ નથી. અમારા પેગંબર મુહમ્મદે એક જ્યૂ સ્ત્રી સાથે લગ્ન કરેલા. ઓન ટોપ ઓફ ધેટ ઇરાનના અંતિમવાદી વલણ સામે એમ.બી.એસ. આઇસીસને ખતમ કરવા આતુર છે અને એમની સાથે એમના ઘનિષ્ઠ ‘ને ઘનિષ્ઠ મિત્ર છે અબુ ધાબીના ક્રાઉન પ્રિન્સ મોહમ્મદ બિન ઝાયેદ. યાદ રહે આ એમ.બી.ઝેડ. એટલે એ વ્યક્તિ જેણે અબુ ધાબીમાં પથ્થરનું પ્રથમ ભારતીય મંદિર બનાવવા માટે ૫૫૦૦૦ સ્ક્વેર મીટર જગ્યા દાનમાં આપી છે. યુ.એ.ઇ. અને સાઉદી અરેબિયા બંને સુન્ની દેશ છે, પડોશી દેશ છે. આ બંને જોડીદાર ભાવિ રાજાઓ જાણે છે કે ઈરાન અને ઇસ્લામિક કટ્ટરવાદ એમના દેશને હોઇયા કરવાની ફિરાકમાં છે.